এমএসিসি জানায়,কল্যাণ তহবিলে‘ক্ষমতার অপব্যবহার, বিশ্বাসভঙ্গ ও অর্থপাচারের’ সঙ্গে জড়িত থাকার সন্দেহে জাহিদের বিরুদ্ধে তদন্ত শুরু করে কমিশন। গতকাল এসংক্রান্ত বিষয়ে জিজ্ঞাসাবাদের জন্য কমিশনের তলবে আহমদ জাহিদ এমএসিসির দপ্তরে উপস্থিত হলে তাঁকে আটক করা হয়। আজ শুক্রবার তাঁকে কুয়ালালামপুর আদালতে তোলা হবে। সেখানেই তাঁর বিরুদ্ধে দুর্নীতি ও অর্থপাচার আইনে একাধিক অভিযোগ গঠন করা হবে বলে মনে করা হচ্ছে।